
ໂຄງການ AGIRE / WaterWise — “ສົ່ງເສີມສຸຂະພາບຂອງປະຊາຊົນຜ່ານການຄຸ້ມຄອງນໍ້າຮ່ວມກັນໃນການປັບປຸງດ້ານສຸຂະພາບ ແລະ ສິ່ງແວດລ້ອມ” ຢູ່ເຂດ ອ່າງນ້ຳສາ, ແຂວງບໍລິຄຳໄຊ, ສປປ ລາວ
ຫ້ອງການໂຄງການປະຈໍາແຂວງບໍລິຄໍາໄຊ, ສປປ ລາວ
ເລກທີ: AGIRE/TRV/2026/01X
ນະຄອນຫຼວງວຽງຈັນ, ວັນທີ 01 ກັນຍາ 2026

ເຖິງ: ບັນດາພາກສ່ວນທຸລະກິດຕ່າງໆ.
ເລື່ອງ: ເຊີນເຂົ້າຮ່ວມການປະມູນ ແລະ ສົມທຽບລາຄາ ການສະໜອງ ວຽກງານການສຳຫຼວດທໍລະນີຟີຊິກ ແລະ ການກໍ່ສ້າງບໍ່ນ້ຳບາດານຊຸມຊົນ.
ໂຄງການ  AGIRE / WaterWise  “ສົ່ງເສີມສຸຂະພາບຂອງປະຊາຊົນຜ່ານການຄຸ້ມຄອງນໍ້າຮ່ວມກັນໃນການປັບປຸງດ້ານສຸຂະພາບ ແລະ ສິ່ງແວດລ້ອມ” ຢູ່ບ້ານເປົ້າໝາຍໂຄງການ ຂອງ ເມືອງ ປາກຊັນ ແລະ ເມືອງ ປາກກະດິງ, ແຂວງ ບໍລິຄໍາໄຊ.​
ອົງການຮ່ວມມືກັບປະເທດລາວ (CCL) ກຳລັງຈັດຕັ້ງປະຕິບັດໂຄງການ AGIRE / WaterWise ຢູ່ໃນເຂດອ່າງນ້ຳສາ ແຂວງບໍລິຄຳໄຊ ພາຍໃຕ້ບົດບັນທຶກຄວາມເຂົ້າໃຈ (MoU) ທີ່ໄດ້ເຊັນຮ່ວມກັນລະຫວ່າງ ກະຊວງສາທາລະນະສຸກ, ເຊີ່ງຕາງໜ້າໂດຍ ພະແນກສາທາລະນະສຸກແຂວງບໍລິຄຳໄຊ ແລະ ອົງການຮ່ວມມືກັບປະເທດລາວ. ໂຄງການດັ່ງກ່າວກໍາລັງຈັດຕັ້ງປະຕິບັດກິດຈະກໍາຢູ່ໃນ 10 ບ້ານ ຂອງເມືອງປາກຊັນ ແລະ ເມືອງປາກກະດິງ ເພື່ອປັບປຸງການເຂົ້າເຖິງນ້ຳດື່ມທີ່ສະອາດ, ສ້າງຄວາມສາມາດໃນການຄຸ້ມຄອງຊັບພະຍາກອນນ້ຳໃນລະດັບທ້ອງຖິ່ນ ແລະ ສະໜັບສະໜູນການຄຸ້ມຄອງອ່າງຮັບນ້ຳແບບຍືນຍົງ. ໂຄງການໄດ້ຮັບການສະໜັບສະໜູນທຶນຈາກ ອົງການຝຣັ່ງເພື່ອການພັດທະນາ (AFD), ນະຄອນປາຣີ, ກຸ່ມກອງທືນໄຟຟ້າປະເທດຝຣັ່ງ EDF ແລະ ອົງການນ້ຳແຮັງ-ເມີສ (Agence de l’Eau Rhin-Meuse).

ອົງການຮ່ວມມືກັບປະເທດລາວ (CCL)  ຂໍຮຽນເຊີນບັນດາບໍລິສັດ ຍື່ນຂໍ້ສະເໜີສຳລັບວຽກງານທີ່ໄດ້ອະທິບາຍໄວ້ໃນເອກະສານຂໍ້ກຳນົດທາງດ້ານເຕັກນິກ ທີ່ຄັດຕິດມາພ້ອມກັບໜັງສືສະບັບນີ້ (ເລກທີ AGIRE/TRV/2026/01X).
1. ຂອບເຂດຂອງວຽກງານ
ວຽກງານແບ່ງອອກເປັນ 2 ໄລຍະ ດຳເນີນການໂດຍຜູ້ຮັບເໝົາດຽວ ແລະ ແບ່ງວຽກອອກເປັນແຕ່ລະໄລຍະ:
1. ໄລຍະທີ 1 (ຮັບປະກັນ) — ການສຳຫຼວດທໍລະນີຟີຊິກ ແລະ ການກຳນົດຈຸດເຈາະບໍ່ບາດານ ໃນ 3 ບ້ານ: ການທົບທວນຂໍ້ມູນຈາກເອກະສານທີ່ທາງອົງການ CCL ສະໜອງໃຫ້, ການສຳຫຼວດຄວາມຕ້ານທານໄຟຟ້າຂອງດິນ, ບົດລາຍງານສະເໜີ ແລະ ກຳນົດຈຸດເຈາະບໍ່ບາດານ ຢ່າງໜ້ອຍ 2 ຈຸດຕໍ່ບ້ານຕາມລໍາດັບຄວາມສໍາຄັນຂອງແຕ່ລະບ້ານ ແລະ ການຢັ້ງຢືນສະຖານທີ່ຈຸດເຈາະຮ່ວມກັບຄະນະບ້ານ. ບໍ່ຈຳເປັນຕ້ອງລົງພາກສະໜາມກ່ອນການເຄື່ອນຍ້າຍທີມສຳຫຼວດ: ອົງການ CCLຈະສະໜອງບົດການສຶກສາກ່ຽວກັບນໍ້າລະອຽດຂອງແຕ່ລະບ້ານໃຫ້.
1. ການແບ່ງວຽກງານເປັນແຕ່ລະໄລຍະ. ອົງການ CCL ຈະທົບທວນລາຍງານການກຳນົດເປົ້າໝາຍ ແລະ ຕັດສິນໃຈວ່າຈະດຳເນີນການຕໍ່ໄປ ແລະ ຕັດສິນໃຈເປັນແຕ່ລະບ້ານ ວ່າຈະດຳເນີນຕໍ່ຫຼືບໍ່. ໄລຍະທີ 2 ແມ່ນຍັງບໍ່ໄດ້ຜູກມັດໃນການອະນຸມັດໂຄງການ.
1. ໄລຍະທີ 2 (ພາກສ່ວນມີເງື່ອນໄຂ ແລະ ພາກສ່ວນທາງເລືອກ) — ວຽກງານເຈາະບໍ່ບາດານ: ເງຶ່ອນໄຂແມ່ນຕ້ອງເຈາະບໍ່ບາດານຫຼັກ 1 ບໍ່/ແລະ ເຈາະອີກໜຶ່ງບໍ່ເປັນບໍ່ບາດານສຳຮອງຕໍ່ບ້ານ ຖືເປັນບໍ່ທາງເລືອກ. ຕ້ອງຄິດໄລ່ລາຄາຄາດຄະເນສໍາລັບການເຈາະບໍ່ບາດານ 6 ບໍ່. ແຕ່ລະບໍ່ປະກອບດ້ວຍ ການເຈາະ, ການໃສ່ທໍ່ປິດສໍາເລັດຮູບ , ການເທປູນຄອນກີດແບບວົງແຫວນເພື່ອປ້ອງກັນສູຂາພິບານ, ການລ້າງບໍ່, ການທົດສອບການສູບນ້ຳແບບເປັນຂັ້ນ ແລະ ແບບອັດຕາຄົງທີ່, ການປິດປ້ອງຫົວບໍ່ ແລະ ບົດລາຍງານສະຫຼຸບຄົບຖ້ວນ ພ້ອມທັງ ຊັ້ນຫີນດິນ ແລະ ການວິເຄາະກ່ຽວກັບນໍ້າ.
ສາມບ້ານເປົ້າໝາຍຂອງໂຄງການມີດັ່ງນີ້:
	ບ້ານ
	ເມືອງ 
	ພົນລະເມືອງ 
	ຈຸດພິກັດ (WGS 84)

	ຄໍາໄຜ່
	ປາກຊັນ
	632 ຄົນ, 129 ຄົວເຮືອນ
	18°29'57.3"N 103°48'35.0"E

	ທົ່ງຫວານ
	ປາກຊັນ
	489 ຄົນ, 111 ຄົວເຮືອນ
	18°23'54.0"N 103°50'46.5"E

	ໜອງສາມານ
	ປາກຊັນ
	514 ຄົນ, 96 ຄົວເຮືອນ
	18°22'32.7"N 103°50'35.8"E


ແຕ່ລະບໍ່ບາດານຕ້ອງອອກແບບໃຫ້ສາມາດຮອງຮັບປະລິມານນໍ້າໄຫລໃນອັດຕາ 10 ແມັດກ້ອນ/ຊົ່ວໂມງ ທີ່ລະດັບຄວາມດັນລວມປະມານ 60 ແມັດ (6 ບາ) ໂດຍໃຊ້ປໍ້າຈຸ່ມນ້ຳຂະໜາດ 4 ນິ້ວ. ປໍ້ານໍ້າດັ່ງກ່າວແມ່ນເຊື່ອມຕໍ່ໄຟຟ້າ (ພະລັງງານແສງອາທິດ ແລະ ຕາຂ່າຍໄຟຟ້າຈາກລະບົບ), ມີຖັງເກັບນ້ຳ ແລະ ມີເຄືອຂ່າຍທໍ່ແຈກຢາຍດໍາເນີນການໂດຍ ອົງການ CCL ຈະເປັນຜູ້ຈັດຊື້ ແລະ ຕິດຕັ້ງເອງໂດຍ ບໍ່ຢູ່ໃນຂອບເຂດຂອງສັນຍານີ້.
ຂໍໃຫ້ທ່ານເອົາໃຈໃສ່ມາດຕາ 6.6 ຂອງເອກະສານຂໍ້ກຳນົດ: ຍ້ອນວ່າຈຸດເຈາະແຕ່ລະຈຸດແມ່ນຜູ້ຮັບເໝົາເປັນຜູ້ເລືອກ ໂດຍອີງໃສ່ຜົນການສຳຫຼວດທາງທໍລະນີຟີຊິກຂອງຕົນເອງ, ດັ່ງນັ້ນ ຖ້າບໍ່ນ້ຳໃດໃຫ້ນ້ຳບໍ່ພຽງພໍ ຜູ້ຮັບເໝົາຕ້ອງເຈາະບໍ່ໃໝ່ທົດແທນດ້ວຍທຶນຂອງຕົນເອງ ພາຍໃນຂອບເຂດທີ່ກຳນົດໄວ້ໃນມາດຕານັ້ນ. ຂໍໃຫ້ນຳເອົາຂໍ້ກຳນົດນີ້ໄປພິຈາລະນາໃນການສະເໜີລາຄາ.
2. ເນື້ອໃນຂອງຂໍ້ສະເໜີ
ຂໍ້ສະເໜີຕ້ອງແບ່ງອອກເປັນ 2 ພາກສ່ວນແຍກຕ່າງຫາກ ຕາມມາດຕາ 14.1 ຂອງເອກະສານຂໍ້ກຳນົດ:
1. ຂໍ້ສະເໜີດ້ານເຕັກນິກ: ເອກະສານດ້ານບໍລິຫານ, ຜົນງານດ້ານການເຈາະ ແລະ ດ້ານທໍລະນີຟີຊິກ, ລາຍລະອຽດເຄື່ອງຈັກອຸປະກອນ (ລົດເຈາະ, ເຄື່ອງອັດລົມ, ປໍ້າທົດສອບ, ເຄື່ອງວັດຄວາມຕ້ານທານໄຟຟ້າ ແລະ ໂປຼແກຼພັກດັນ), ຊີວະປະຫວັດຂອງບຸກຄະລາກອນຫຼັກ, ບົດອະທິບາຍວິທີການປະຕິບັດ, ແບບຕັດບໍ່ນ້ຳມາດຕະຖານ ແລະ ແຜນເວລາທີ່ຄາດຄະເນ;
1. ຂໍ້ສະເໜີດ້ານລາຄາ: ຕາຕະລາງລາຄາຫົວໜ່ວຍໃນເອກະສານຊ້ອນທ້າຍ A ຂອງເອກະສານຂໍ້ກຳນົດ ທີ່ຕື່ມຂໍ້ມູນ, ລົງວັນທີ ແລະ ເຊັນຢ່າງຄົບຖ້ວນ, ເປັນສະກຸນເງິນກີບ ລວມພາສີທຸກຊະນິດ ພ້ອມທັງແຍກຍອດລວມຂອງ ໄລຍະທີ 1, ຂອງບໍ່ນ້ຳຫຼັກ 3 ບໍ່, ຂອງບໍ່ນ້ຳສຳຮອງ 3 ບໍ່ ແລະ ຂອງລາຍການທາງເລືອກ.
1. ຂໍ້ສະເໜີສາມາດຍື່ນເປັນ ພາສາອັງກິດ ຫຼື ພາສາລາວ.
3. ການຍື່ນຂໍ້ສະເໜີ ແລະ ກຳນົດເວລາ
	ລາຍການ
	ລາຍລະອຽດ

	ຢືນຢັນຄວາມສົນໃຈເຂົ້າຮ່ວມປະມູນ
	ພາຍໃນວັນທີ 11 ກັນຍາ 2026 ທາງອີເມວ ຕາມທີ່ຢູ່ຂ້າງລຸ່ມນີ້ 

	ກຳນົດສຸດທ້າຍໃນການສອບຖາມ
	ວັນທີ 17 ກັນຍາ 2026. ຄຳຕອບຈະສົ່ງໃຫ້ທຸກບໍລິສັດທີ່ຖືກເຊີນ

	ກຳນົດສຸດທ້າຍໃນການຍື່ນຂໍ້ສະເໜີ
	ວັນທີ 18 ກັນຍາ 2026 ເວລາ 17:00 ໂມງ (ເວລານະຄອນຫຼວງວຽງຈັນ)

	ວິທີການຍື່ນ
	ທາງອີເມວ erwin.poligne@ccl-laos.org, khammeun@ccl-laos.org, Manivone@ccl-laos.org ໂດຍໃສ່ຫົວຂໍ້ວ່າ "AGIRE/TRV/2026/01X" ຫຼື ຍື່ນດ້ວຍຕົນເອງເປັນ 2 ຊອງປິດ ຂຽນວ່າ "ຂໍ້ສະເໜີດ້ານເຕັກນິກ" ແລະ "ຂໍ້ສະເໜີດ້ານລາຄາ" ທີ່ຫ້ອງການ CCL

	ອາຍຸຂອງຂໍ້ສະເໜີ
	45 ວັນ ນັບແຕ່ວັນປິດຮັບຂໍ້ສະເໜີ

	ຜູ້ຕິດຕໍ່
	Erwin Poligné, Project advisor, CCL — +856 20 52 62 81 74 — erwin.poligne@ccl-laos.org, Khammeun Nandee, Project coordinator, CCL — +856 20 29 253 654 — khammeun@ccl-laos.org, Manivone Vorachak, Director, CCL — +856 20 22 240 943  — Manivone@ccl-laos.org.


ຂໍ້ສະເໜີທີ່ຍື່ນຊ້າກວ່າກຳນົດ ຈະບໍ່ໄດ້ຮັບການພິຈາລະນາ.
4. ການປະເມີນຜົນ
ຂໍ້ສະເໜີຈະຖືກປະເມີນຕາມເງື່ອນໄຂໃນມາດຕາ 14.2 ຂອງເອກະສານຂໍ້ກຳນົດ: 70 ຄະແນນ ສຳລັບຂໍ້ສະເໜີດ້ານເຕັກນິກ ແລະ 30 ຄະແນນ ສຳລັບຂໍ້ສະເໜີດ້ານລາຄາ. ຂໍ້ສະເໜີທີ່ໄດ້ຄະແນນດ້ານເຕັກນິກຕ່ຳກວ່າ 45 ຈາກ 70 ຄະແນນ ຈະຖືກຄັດອອກ ກ່ອນການເປີດຊອງລາຄາ. CCL ອາດຈະໄປຢ້ຽມຢາມສະຖານທີ່ຂອງບໍລິສັດທ່ານ ແລະ ຕິດຕໍ່ຫາຜູ້ອ້າງອີງຂອງທ່ານ.
CCL ບໍ່ມີພັນທະຕ້ອງຮັບເອົາຂໍ້ສະເໜີທີ່ມີລາຄາຕ່ຳສຸດ ຫຼື ຂໍ້ສະເໜີໃດໜຶ່ງ, ສາມາດຍົກເລີກການປະມູນໄດ້ທຸກເວລາ ໂດຍບໍ່ມີພັນທະຮັບຜິດຊອບ ແລະ ບໍ່ໄດ້ຮັບປະກັນຈຳນວນບໍ່ນ້ຳທີ່ຈະສັ່ງໃຫ້ດຳເນີນການ.
ພວກເຮົາຫວັງຢ່າງຍິ່ງວ່າຈະໄດ້ຮັບຂໍ້ສະເໜີຈາກທ່ານ ແລະ ພ້ອມທີ່ຈະໃຫ້ຂໍ້ມູນເພີ່ມເຕີມຕາມທີ່ທ່ານຕ້ອງການ.
ດ້ວຍຄວາມນັບຖືຢ່າງສູງ,
  ______________________________
ທ່ານ Erwin Poligné
ທີ່ປຶກສາໂຄງການ, Comité de Coopération avec le Laos.
ເອກະສານຄັດຕິດ:
1.  ເອກະສານຂໍ້ກຳນົດທາງດ້ານເຕັກນິກ AGIRE/TRV/2026/01X — ສະບັບພາສາອັງກິດ
2.  ເອກະສານຊ້ອນທ້າຍ A — ຕາຕະລາງລາຄາຫົວໜ່ວຍ (ໃຫ້ຕື່ມ ແລະ ສົ່ງກັບຄືນ)
AGIRE / WaterWise — AGIRE/TRV/2026/01X    |    1 / 2
image4.png




image5.png
France 1 §
AFD

AGENCE FRANGCAISE
DE DEVELOPPEMENT





image1.png




image2.png
Ex
REPUBLIQUE
FRANCAISE
Liberté

Lyalité
Fraternité

ﬁ AGENCE

DE L'EAU
RHIN+*MEUSE





image3.png
&% < ronpaTION
@ % GROUPE €DF




